钦定古今图书集成/明伦汇编/氏族典/第140卷 > 《郑樵通志》 > 以邑为氏
## 钦定古今图书集成/明伦汇编/氏族典/第140卷 > 《郑樵通志》 > 以邑为氏

元氏，《左传》卫大夫元咺之后也。咺食邑于元，今大名
府元城是其地，子孙以邑为氏。又拓拔氏云：“黄帝子
昌意之后，昌意少子悃居北土，世为鲜卑君长。”《宋书云：“李陵之后，自昌意二十九世，至昭成皇帝什翼犍，
始号代王，都云中。至道武皇帝，始改号魏。至孝文帝，
更为元氏，都洛阳。又有纥骨氏，改为元氏，又有是云
氏”，改为元氏。又有“景氏”，改为元氏。